Diari Oficial de la Generalitat Valenciana


Sumari del DOGV 9639, del 14-07-2023 (2023/7904)

Anunci de l'aprovació de l'informe ambiental i territorial estratègic de la modificació puntual número 9 del Projecte de delimitació de sòl urbà: «Modificació de l'ús del sòl en parcel·la de l'avinguda San Miguel, 3».
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9639

Data del DOGV
:   14-07-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/7904


Data del document
:   11-07-2023

Organisme emissor
:   Ajuntament de Puebla de Arenoso

Tipus de document
:   Anunci

Descriptors 

:   * administració local
    * pla d'urbanisme

Anunci de l'aprovació de l'informe ambiental i territorial estratègic de la modificació puntual número 9 del Projecte de delimitació de sòl urbà: «Modificació de l'ús del sòl en parcel·la de l'avinguda San Miguel, 3». [2023/7904]  
De conformitat amb el que es preveu en l'article 53.7 del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny, del Consell, es publica extracte de la Resolució de l'Alcaldia núm. 127/23, de data 23 de juny de 2023, d'aprovació de l'informe ambiental i territorial estratègic de la modificació puntual número 9 del PDSU de Puebla de Arenoso: «Modificació de l'ús del sòl en parcel·la de l'av. San Miguel, 3» (L'informe complet es pot consultar en la Seu electrònica municipal: https://puebladearenoso.sedelectronica.es/):  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 9 de Puebla de Arenoso d'acord amb els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana per no tindre efectes significatius sobre el medi ambient, corresponent continuar la tramitació de la modificació del pla.  
  
Segon. Ordenar la publicació de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 57.1 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
  
Tercer. La present resolució d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, procedisquen en via contenciós-administrativa enfront de l'acte que aprove l'instrument de planejament corresponent.  
  
Quart. La present resolució d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.  
Cal indicar que la modificació puntual núm. 9 té per finalitat: establir l'ús del sòl de la parcel·la de l'av. San Miguel, 3, com a dotacional públic.  
La modificació afecta sòl urbà. Per tant, l'objecte de la present modificació puntual consisteix en el canvi d'ús residencial a dotacional públic i d'aquesta manera poder accedir a les subvencions pertinents per a l'execució del projecte d'un «Centre de dia per a majors».  
  
La documentació corresponent a l'expedient estarà a la disposició dels interessats en la seu electrònica de l'Ajuntament de Puebla de Arenoso en el següent enllaç:  
- https://puebladearenoso.sedelectronica.es/transparency/328c0bb4-74fc-48a2-b208-4b96c65d5a28/  
  
Puebla de Arenoso, 11 de juliol de 2023.- L'alcalde: Jesús Salvador De Los Angeles.